पावर स्टार ’पवन सिंह’ की भोजपुरी की सबसे बड़ी एक्शन फिल्म ’सत्या’ बिहार के सिनेमाघरों में शानदार व्यवसाय करते हुए छठवें सप्ताह में भी सुपरहिट का परचम लहरा रही है। यह फिल्म मुंबई, गुजरात, बिहार, झारखण्ड, उत्तर प्रदेश, राजस्थान, पंजाब में बॉक्स ऑफिस पर उम्दा व्यवसाय का रिकार्ड बनाया है। पवन सिंह और भोजपुरी क्वीन अक्षरा सिंह की रोमांटिक जोड़ी दर्शकों को खूब भा रही है। भोजपुरी सिनेमा में इतिहास रचते हुए पवन सिंह ने नया कीर्तिमान स्थापित किया है। श्याम घनश्याम फिल्म इंटरनेशनल प्राईवेट लिमिटेड के बैनर तले निर्मित व निर्देशक सुजीत कुमार सिंह निर्देशित फिल्म ’सत्या’ शानदार सफलता के साथ छठवें सप्ताह में भी धूम मचा रही है। इस फिल्म ने बॉक्स ऑफिस पर एक दिन में जहाँ सर्वाधिक व्यवसाय कर बिहार के सिनेमाघरों में अब तक के हाईएस्ट वन डे कलेशन का रिकार्ड तोड़कर इतिहास रचा है, वहीं बिहार में सिर्फ एक सप्ताह में नेट एक करोड़ का व्यवसाय किया है और शानदार कलेक्शन के साथ छठवें सप्ताह में सफलता का परचम लहरा रही है। इस फिल्म में पवन सिंह का हैरतअंगेज एक्शन और इमोशन दर्शकों को बरबस ही सिनेमाघरों में तक खींच लाता है। फिल्म के निर्माता राधेश्याम लुहार, गजानंद चौहान हैं। लेखक वीरू ठाकुर तथा संगीतकार छोटेबाबा हैं। छायांकन देवेन्द्र तिवारी, नृत्य राम देवन, संकलन दीपक जौल का हैं। प्रोडक्शन कन्ट्रोलर अरशद शेख ’पप्पू’ हैं। मार्केटिंग हेड विजय यादव हैं। पी.आर.ओ. रामचन्द्र यादव – सर्वेश कश्यप हैं। मुख्य भूमिका में पवन सिंह के साथ अक्षरा सिंह, अनु उपाध्याय, बृजेश त्रिपाठी, उमेश सिंह, विपिन सिंह, जय सिंह, लोटा तिवारी, मुकेश तिवारी, राहुल वर्मा, राधेश्याम जीवराजजी लुहार तथा दयाशंकर पाण्डेय आदि हैं। मेहमान कलाकार भोजपुरी क्वीन आम्रपाली दूबे और निधि झा हैं।
bho_Deva